13 Слердиҥ кемигер ойгор ло керсÿ? Мыны jакшы кылыгыла,бойы jобош ло ойгор болуп эткен керектериле кöргÿссин. 14 Jе jÿрегерде ачу кÿйÿниш ле арбаныш jÿрген болзо, мактанбагар, чынга удура тöгÿн кере этпегер. 15 Бу öрöртинеҥ келип турган ойгорлык эмес, ол jердийи, сезимдийи, шилемирдийи, 16 нениҥ учундезе кайда кÿйÿниш ле арбаныш, анда аай-тööй jок ло ончо jаманболуп jат. 17 Jе öрöртинеҥ келип турган ойгорлык баштапкыда ару,оноҥ энчÿ, тöп, уккур, буурсашла, jакшы керектерле толо, ылгабас ла ачык-jарык. 18 Чындыктыҥ ÿрени энчÿ тужында, энчÿни чеберлеген улуста ÿренделет.